Rijeka, 21. veljače 2020.g.

**NAJAVA DOGAĐANJA**

**SUSJEDSTVO KRK EUROPSKE PRIJESTOLNICE KULTURE POZIVA GLAZBENIKE OTOKA KRKA**

**NA VEČER KOLEKTIVNE IMPROVIZACIJE I DOBROG DRUŽENJA**

**U subotu 22. veljače od 18 sati u susjedstvu Krk, jednom od 27 susjedstva Europske prijestolnice kulture, u prostoru udruge Kreativni Krk** (iznad tržnice u gradu Krku - iza trgovine Krk-Malinska) **održat će se večer kolektivne improvizacije i dobrog druženja s glazbenicima s otoka Krka, pod nazivom *Mimika Orkestar Jam Session Krk*.**

**Pozivaju se svi zainteresirani glazbenici, a poglavito folklorne glazbe (pjevači, sopci) koji bi voljeli ostvariti suradnju u festivalu susjedstva Krk "TANCAJ 2020"**, a koji će se održavati od 28. do 31. svibnja 2020.g. Večer će početi radionicom signala i jazika u kolektivnoj improvizaciji *Soundpainting*, a nastaviti se *Jam sessionom*.  
  
**U programu koji se događa u sklopu *Dnevnog boravka* susjedstva Krk** Europske prijestolnice kulture, **sudjelovat će glazbenici Mak Murtić na saksofonu i flauti, Danijel Hršak na trubi i bubnjevima, Josip Šustić na električnoj gitari i basu te vokalistica Maja Rivić.**   
  
Mimika je alternativni orkestar jazza, svjetske i progresivne umjetničke glazbe formiran u Londonu, s trenutnim sjedištem u Zagrebu. Osnovao ga je hrvatski multiinstrumentalist i skladatelj Mak Murtić 2010. godine.  
Projekt je proglašen kao jedan od najkreativnijih, trans-idiomatičnih orkestara u Londonu, koji vodi publiku na avanturističko putovanje gdje se jazz sudara s drugim glazbenim žanrovima i umjetničkim oblicima, govoreći antropološke, kulturne i mitološke priče o budućnosti i prošlosti.  
Mimika je svirala na London Jazz Festivalu, Love Supreme Jazz Festivalu, Latitude Festivalu, Olimpijskim i Paraolimpijskim festivalima i poznatim londonskim mjestima poput The Vortex Jazz Cluba, RichMixa, a gostovali su i na BBC Radiju, Jazz FM-u, glavnim europskim radijskim postajama putem Europske radiodifuzne unije i HR3 - hrvatskom nacionalnom radiju posvećenom kulturi, jazzu i klasičnoj glazbi.

Unaprijed zahvaljujem na objavi najave događanja.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42